section_heading: Klupska karijera
paragraph_text: U mlađim uzrastima nastupao je u nekoliko klubova. Naprije je igrao za TSV Talhien, zatim u dva kluba u Heilbronnu. Godine 1992. počeo je igrati za momčad Ludwigsburga za koju nastupa do srpnja 1994. godine kad potpisuje svoj prvi profesionalni ugovor s članom 1. Bundeslige Karlsruherom, gdje igra u prvenstvenoj sezoni 1994./95. Sljedeću sezonu 1995./96. provodi u momčadi drugoligaša Wattenschieda. U ljeto 1996. godine prelazi u Stuttgarter Kickers, također člana 2. Bundeslige i ostaje do 2000. godine. U sezoni 1999./2000. najbolji je strijelac 2. njemačke bundeslige s 21 pogotkom u 33 utakmice čime je uvelike pridonio da klub ne ispadne u niži rang. U istoj sezoni dosta je pridonio i što je klub priredio iznenađenje plasiravši se u polufinale njemačkoga kupa iz kojeg su ispali nakon produžetaka.